Živjo,

naj za začetek najprej opozorim vse, ki ne oddajate nalog za ta izbirni predmet, da bomo na podlagi oddanega dela pridobili oceno. Potrudim se, da dela ni veliko in da so teme aktualne.

No za danes imam za vas nalogo, ki bi vam morala biti pisan na kožo.

V vsakodnevnem življenju se srečujemo s podatki, ki nam določajo različne fizikalne ali tehnične količine.

Naj naštejem le nekatere najbolj pogoste:

* temperatura zraka, vode, stanovanja…
* tlak oz. pritisk zraka (v ozračju, pnevmatiki, balonu), vode v cevovodu, plastenki…
* hitrost hoje, kolesarja, avta….
* pospešek roke, kolesa, avta…
* položaj, lokacijo telesa glede na okolico
* nadmorsko višino….

Nekatere količine lahko neposredno izmerimo z raznimi merskimi napravami. V zadnjem času pa se zelo veliko količin lahko izmeri z mobilnimi telefoni, pametnimi urami, tablicami….

Zato imate danes nalogo, da z eno od pametnih naprav izmerite kakšen podatek. Opišite:

* s kakšno napravo ste merili,
* katero količino ste merili,
* kakšne so omejitve pri merjenju,
* kako lahko shranite podatke
* kako lahko uporabite podatke….

Vse skupaj mi v poljubni obliki pošljite na moj mail: milan.hlade@oskoroskabela.si

Naslednji teden si bomo izkušnje pri merjenju izmenjali.

Lep pozdrav, Milan